Dagpengeordningen

= Hvad er virksomhedspraktik? =

Fra Jobnet: "Virksomhedspraktik går ud på, at den ledige kommer på et praktikophold, der kan vare op til 4 uger for ledige medlemmer af en a-kasse og op til 13 uger for kontanthjælpsmodtagere med forudgående lang ledighed eller manglende arbejdserfaring."

KBHFF er godkendt til vírksomhedspraktik og har allerede haft flere dagpengemodtagere. Hvis du er interesseret i et praktikophold i KBHFF skal du snakke med enten dit jobcenter eller a-kasse om det. Derefter skal du skrive til os og præsentere de tanker du gør dig om din praktik. Vi forventer at ansøgere har et solidt kendskab til KBHFF og de principper foreningen er bygget på før de ansøger. Det betyder at du skal have været medlem i et stykke tid og have taget et par vagter. Herunder følger en samling af arbejdsopgaver som praktikanten kunne tage sig af. Du er mere end velkommen til at lade dig inspirere, når du skriver din ansøgning til os. Hvis det hele lykkes får du tilknyttet en kontaktperson hos os, som du kan spørge til råds.

Skriv på praktik@kbhff.dk


 * Opgaver for erhvervspraktikanter i KBHFF:**
 * Foreningens folkeoplysende aktiviteter. Du er i perioden ansvarlig for at udbyde, tilrettelægge aktiviteter som udbrede kendskabet til Fødevarefællesskabets principper og måde at drive virksomhed på. Det er ikke noget vi har haft ressourcer til tidligere, så denne ydelse skal bygges op fra bunden.
 * Opbygger netværk. Du står for at holde vores netværk ved lige, ved at besøge vores producenter, lignende initiativer rundt om i landet osv.
 * Starter nye afdelinger op. Du er den samlende person, som støtter en ny lokalafdeling i at starte op. I perioden faciliterer du processen frem mod første åbningsdag: møder, ansøgninger, annoncering, reklamering osv.
 * Planlægge en konkret udvidelse af foreningens virke. Aktuelt har vi brug for at det bliver undersøgt hvordan vi kan komme i gang med at male vores eget mel. Det betyder at vi skal have kortlagt behovet i foreningen, have undersøgt markedet for kværne, finde et passende lokale og at tilrettelægge arbejsgangene, der skal holde kværnen i gang.


 * Hvornår er der plads?**

Vi har som sagt kun plads til én praktikant ad gangen. På kalenderen herunder kan du få et overblik over hvornår der er mulighed for at søge om et praktikophold.

media type="custom" key="8038528"